Уз зэрыцIалэ лIэужьыгъуэщIэм пэщIэту
Зэрыдунейуэ зыубыда коронавирус уз зэрыцIалэ лIэужьыгъуэщIэм мы зэманым куэд егъэгулэз. МащIэу ужьыхыжауэ жыхуаIа узыфэр аргуэру къызэролэж, сымаджэхэр нэхъыбэ мэхъуж.
Урысей Федерацэм и щIэныгъэлI-къэхутакIуэхэм къагупсыса вакцинэхэр къэрал куэдым къыщалъытащ. «Спутник V», «ЭпиВакКорона», «КовиВак» фIэщыгъэхэр зиIэ вакцинэхэр мы илъэ-сыр зэрыщIидзэрэ цIыхухэм щыхалъхьэ ди хэкуми хамэ щIыналъэхэми. Лъэныкъуэегъэзу къэнакъым Къэбэрдей-Балъкъэрым щыпсэухэри. Мастэр хэлъхьэным псом хуэмыдэу гулъытэшхуэ хуащI мы гъэмахуэм, цIыху куэдым зэхэзекIуэ щаIэ зыгъэпсэхугъуэ лъэхъэнэм. Апхуэдэу вакцинэхэр зыхрагъалъхьэ медицинэ, егъэджэныгъэ, социальнэ IэнатIэхэм я лэжьакIуэхэм.
Дыгъуасэ апхуэдэ мастэхэр зыхрагъэлъхьащ Налшык дэт Печатым и унэм и IэщIагъэлIхэми. ИпэкIи, илъэсым и пэщIэдзэм, журналистхэм ящыщ куэдым зыхрагъэIуащ вакцинэр. Иджы ар ялъэIэсащ IэнатIэм и лэжьакIуэ пщIы бжыгъэхэм. Абыхэм халъхьащ «Спутник V», «ЭпиВакКорона» вакцинэхэр, щхьэж зэрыхуэкIуэм елъытауэ. Дохутырхэм къызэрыжраIамкIэ, къыкIэлъыкIуэ мастэ хэлъхьэгъуэр тхьэмахуищ дэкIмэ щыIэнущ.
Уз зэрыцIалэ лIэужьыгъуэщIэм пэщIэтыну псори зыщыгугъ вакцинэр сэбэп Тхьэм ищI!
ЖЫЛАСЭ Маритэ.
